Lóðarskipulag fyrir Digranesgötu 4 í Borgarnesi Skipulag lóðar fyrir Digranesgötu 4 í Borgarnesi er tilbúið . Um er að ræða lóð sem liggur milli Bónuss og Sparisjóðs Mýrasýslu við innkeyrsluna í Borgarnes . Að sögn Guðsteins Einarssonar , talsmanns Borgarlands ehf. er búið að teikna upp hugmynd sem felur í sér þrjú hús á lóðinni sem tengd verða saman og eiga þannig að mynda skemmtilega samstæðu við hús Sparisjóðs Mýrasýslu á aðliggjandi lóð . Að sögn Guðsteins verður líklega farið í að byggja fyrsta og annað húsið fljótlega ef leigjendur fást . Aðspurður sagði hann að meðal annars stæður yfir viðræður við Íslandspóst um að flytja sína starfsemi á Digranesgötuna . En hverjir aðrir komi nákvæmlega til með að nýta húsin verður tíminn að leiða í ljós , segir Guðsteinn .